ཕྱི་རྒྱལ་དུ་སྐད་ཆ་འདི་ཐོག་དང་པོ་སྤེལ་མཁན་ནི།རེབ་གོང་སྨད་པ་ནས་སྐྱེས་པའི་པད་མ་འབུམ་རེད།ཁོ་ནི་ཆུང་དུས་རིག་གསར་སྐབས་སུ་དམར་སྲུང་དམག་མི་བྱས་མྱོང་བ་དང་།དེ་ནས་ནུབ་བྱང་མི་རིགས་སློབ་གླིང་དུ་སློབ་གཉེར་བྱས་རྗེས།རྒྱ་གར་དུ་སོང་བ་དང་།དེ་རུ་བོད་པ་རྣམས་ནི།ཁོས་བཤད་ཚུལ་ལྟར་ན།ད་དུང་ཆོས་ལུགས་ཀྱིས་བཅིངས་པའི་དྲ་རྒྱ་ལ་ཐར་མ་ཐུབ་པ་བསམ་ནས།༡༩༩༢་ལོ་ལ་ཁོས་༼མི་རབས་གསར་པའི་སྙིང་ཁམས་ཀྱི་འཕར་ལྡིང་།སྙན་ངག་གསར་པའི་སྐོར་གླེང་བ༽ཞེས་པ་བྲིས་ནས།ལོ་དེའི་ཨི་ཊ་ལིར་རྒྱལ་སྤྱིའི་བོད་ཀྱི་གྲོས་དཔྱོད་ཚོགས་ཐེངས་གཉིས་པར་སྒྲོག་སྦྱོང་དང་།དེ་ནས་རྒྱ་གར་དུ་༼ཟླ་གསར༽ཞེས་པའི་ཐོག་ཏུ་བཀོད་པ་ཞིག་རེད།རྩོམ་ཡིག་འདི་བྲིས་རྗེས།ཕྱི་རྒྱལ་གྱི་བོད་མིའི་ཁྲོད་དུ།བགྲོ་གླེང་ཤུགས་ཆེན་བྱུང་བ་མ་ཟད།པད་མ་འབུམ་ལ་དངོས་སུ་ཀླན་ཀ་འཚོལ་བ་དང་།ལུས་ལ་འཇིགས་སྐུལ་བ་སོགས་ཀྱང་བཤད་རྒྱུན་འདུགགང་ལྟར་རྩོམ་འདི་བཙན་བྱོལ་གྱི་དམངས་གཙོ་ལག་ལེན་དུ་བསྟར་རྒྱུཡིན་མིན་གྱི་ཚད་གཞི་ལྟ་བུ་ཞིག་ལ་བརྩིས་ནས་༡༩༩༩་ལོ་ལ་བསྐྱར་དུ་ཨ་མྱེས་རྨ་ཆེན་ཞིབ་འཇུག་ཁང་གིས་པར་སྐྲུན་བྱས་འདུག